**Тақырыбы:** Алтынсың ғой,анашым

**Мақсаты:** Әр адам үшін басты тұлға- ана туралы түсіндіру.Балалардың ойлау қабілеттерін,тілдерін дамыту.Аналарын сыйлауға тәрбиелеу.

Көрнекілік: Шарлар,қанатты сөздер,плакат,техникалық құрал.

**Жүргізуші:** Құрметті асыл аналар,қыз қызғалдақты қадірлі апайлар! Қар астынан қылтиып бәйшешек бой көтергенде көктемнің алғашқы хабаршысындай болып,аналар мерекесі де келіп жетті.Бәйшешек соншалықты нәзіктігіне қарамастан,қалың қардың астынан бүршік жарады.Біздің асыл аналарымыз соншалықты нәзіктілігіне қарамастан барлық қиындық атаулыға төзімді.Аналар көктемгі күндей жарқырап, гүлдей құлпырған гүл мерекелеріңіз құтты болсын.Алтынсың ғой,анашым атты ертеңгілігімізді бастауға рұқсат етіңіздер.

**Жүргізуші:**

Кеш жарық,қымбатты ұстаз аналар,арулар! Көңілдеріңізге көктем шуағындай сезім мен нұр құйып,тағы да 8-наурыз аналар мерекесі де келіп жетті.Осынау көркем мерекенің қай кезде де орны бөлек.Олай болатыны,аналарға деген ыстық сезім,алғыс пен құрмет ешқашан сөнбек емес.Олар өмірдің гүлі,көңілдің жыры,әр отбасының алтын діңгегі.Мынау тынымсыз тіршілікпен кең дүниенің өзі тек аналармен ажарлы. Бүгінгі арайлап атқан нұрлы таңмен бірге әрбір сәби жүрегі өзің деп соқса,бүгінгі мерекеліәк кешіміз де аналарға арналған ертеңгілігімізді бастаймыз.

**Жүргізуші:**

Той пердесін ашайық,

Тойға шашу шашайық.

Аналарды құрметтеп,

Ән маржанын ашайық.

Сіздерден өскен балалар,

Батырлар мен даналар.

Құттықтаймыз мейраммен,

Құрметті абзал аналар.

**Жүргізуші:**

Қымбатты ақ жаулықты әжелер,асыл ана ұстаздар,сіздерді көктем айының ең алғашқы мейрамы 8-наурыз мерекесімен құттықтай отыра балалардың өлең шумағын қарсы алыңыздар.

**Жансұлу:**

Анаң күнің жүрегің,

Әкең өмір тірегің.

Сен бақытты ұлансың,

Бәрі саған қуансын.

**Үміт:**

Менің анам ардақты,

Алтыннан да салмақты

Жақсы көріп баласын

Мәпелейді анашым.

Жақсылыққа шақырып,

Жамандықтан тыяды

Мейіріммен тәрбиелеп

Иман нұрын құяды.

**Шыңғыс:**

Ана десем сезім білер тым ыстық,

Жарасымды адамдарға туыстық.

Бар адамға берсе ананың мейірімін,

Орнар еді бар әлемге тыныштық.

**Нұрдәулет:**

Менің әжем,бұл әжем.

Айтқан сөзі дәл әжем,

Аман болса көреді.

Қызығымды әлі әжем,

Менің әжем нар әжем.

Ауырғанда мен үшін,

Әр сүйгені дәрі әжем.

**Сәуле:**

Ана біздің күніміз,

Ана біздің гүліміз

Ұландарды қуантып,

Ұзақ өмір сүріңіз.

**Әділғали:**

Мәпелейсің мені анам.

Қолыңдағы құсыңдай.

Құлпыра өсіп дем алам,

Құшағында қысылмай.

Лиза:

Аялаған,саялаған,

Бар бақытым берекем.

Апатайым құшақтаймын.

Бүгін сенің мерекең.

Серікбол:

Бүгін –наурыздың сегізі,

Сұлулықтың негізі.

Әдемі сөз адамның,

Анаға айтар лебізі.

**Ибраһим:**

Мне мама приносит,

Игрушки конфеты.

Но мамау люблю я,

Совсем не за это.

**Аружан:**

Я ей открою,

Свой все секреты.

Но маму люблю я,

Не толбко за это.

**Мәдина:**

Мен үшін не керек

Бәрін іздеп табасың.

Айналайын анашым,

Жұмысыңа барасың

Қайтып мені көргенде,

Шын сағынып қаласың.

**Мәдина:**

Мама-всех важнее.

Мама-всех нужнее,

Мама-всех важнее,

Мама всех роднее.

**М.Аружан:**

Жарқын жүзді жан анам

Сендей болса бар адам

Сендей болса бар адам

Шаттық кетпес баладан.

**Інжу:**

Әр сөзімді жаттаған,

Жүрегімде сақтаған,

Анашым деп мақтанам,

Айналайын ақ мамам!

**Ақерке:**

Біз доспыз гүлдермен,

Текке оны жұлмаймыз

Той күні бір-бірден

Аналарға сыйлаймыз.

**Ерасыл:**

Сенен өскен балалар,

Батырлар мен даналар

Құттықтаймыз мейраммен

Құрметті аналар.

**Жүргізуші:**

Көңілдің Алатаудың ақ қарындай ,

Мейірімің күннің шуақты шақтарындай.

Қалайша аяулы ана тына алармын,

Ән болып сағыныштан ақтарылмай. 1-сынып оқушыларының орындауында «Анажаным» әні қабыл алыңыздар.

**Жүргізуші:**

Теңіздей тербетіліп көл бетінде,

Бишілер билеп кетті тербетіле.

Аққудай қалықтаған теңіздегі,

Бишілер өнерлерін көрсетуде. 2-сынып оқушыларының орындауында «Қазіргі заман» биіне кезек береміз.

**Жүргізуші:**

Ана деген –бастауы ұлылықтың,

Ана деген- рәмізі сұлулықтың.

Әркімнің де өмірден аласы бар,

Аласы бар адамның анасы бар.

Мерекесін құттықтап аналардың.

Өнерлерін жолдайтын аналардың баласы бар.3-сынып оқушысы Елеухан Лизаның орындауында «мама әні».

**Жүргізуші:**

Ару –ана өмірдің асылдары,

Жайнасын көңілімнің асыл бағы.

Сендер үшін ән мен жыр шырқалуда,

Сендер үшін мереке шашулары. Серікбол Жансаяның орындауында «Аяулы анашым» әні қарсы алыңыздар.

**Жүргізуші:**

Күнінде гүл көктемнің нұрын шашып,

Жасқанбай әр қадамын нық-нық басып,

Бимен көрерменді тәнті етіп,

Бишілер келді міне толқып,тасып-3сынып оқушыларының «Қазіргі заман биін» қарсы алыңыздар.

**Жүргізуші:**Ана- барлық қиындықты жеңетін сарқылмайтын күш,тіршіліктің қайнар бұлағы,қазақ әйелінің дастарханы тоқ,қонағы рза,дүниесі түгел.Олар үшін бірінші орында отбасының берекесі тұрады.Бөбегін бесікке бөлеп,әлдилеп аялаған ана бақыт құшағында емес пе?

(ата-анамен ойын жүргізіледі)

**Жүргізуші:**

Бір өзіңнен бастап өмір жолдарын,

Жүрегіңе жүрегімді жалғадым

Өзің мына сыйға берген өмірде,

Ақ сүтіңді ақтап өту арманым.

«Сенің анаң алтын» әнімен 4-сынып ұлдарын қарсы алыңыздар.

Әже отыр кәріміз,

Қуат берер бәріміз.

Әулиедей аялап,

Ардақтаймыз бәріміз –дей келе 1-сынып оқушыларының орындауында әже әні.

**Жүргізуші:**

Ана дейміз бәріміз де аңқылдап,

Ана дейміз жас сәби де жарқылдап.

Ана-деген бәйтерегі өмірдің,

Ана деген-алтын қазық,алтын бақ.

2-сыныптың қыздарының орындауында «Айдидарлы анашым» әнімен қарсы алыңыздар.

4-сыныптың ұлдарын «қазақ биімен» қарсы алайық.

**Жүргізуші:**

Сіздерде өскен балалар,

Батырлар мен даналар.

Құттықтаймыз мейраммен,

Құрметті абзал аналар.

1-сынып ұлдарының орындауында «Толғау» биі

2-сынып оқушыларының орындауында «Анашым » әні.

**Жүргізуші:**

Гүлдей болса өміріңіз,

Нұрға толсын көңіліңіз.

Биік боп жұлдызыңыз

Көктемдей құлпырыңыз деп мерекелік құттықтау сөз кезегін мектеп директоры Халым Төлеуіш мұғалімге береміз.

**Жүргізуші:**

Шуақты көктем келді гүлін алып,

Көктемнің мерекесі бүгін анық.

Өмірдің көктемі гүлі –аналар,

Ана деп бас иеді күллі халық. Келесі сөз кезегі мектеп директорының оқу ісінің меңгерушісі Тәжбекеева Райхан апайға беріледі.

**Жүргізуші:**

Келесі сөз кезегі тәрбие ісінің меңгерушісі: Оралжан Құндыз мұғалімге беріледі.

Алтынсың ғой, анашым атты ертеңгілігімізді аяқтаймыз.Ардақты аналар мейрамдарыңыз құтты болсын.Қош сау болыңыздар!